短歌寄鼓山長老
作者：齊己
朝代：唐

paragraphs: 雪峰雪峰高且雄，峨峨堆積青冥中。
六月赤日燒不鎔，飛禽瞥見人難通。
常聞中有白象王，五百象子皆威光。
行圍坐遶同一色，森森影動旃檀香。
於中一子最雄猛，稱尊獨踞鼓山頂。
百千眷屬陰□影，身照曜，吞秋景。
[我]聞岷國民歸依，前王後王皆師資。
寧同梁武遇達磨，過後彈指空傷悲。